armvectores/hy_wikipedia_2023 huggingface dataset:
Ադրբեջանական մանաթ

Մանաթ (ադրբ.՝ manat), Ադրբեջանի Հանրապետության պաշտոնական դրամական միավոր։ Հավասար է 100 Գապիկ (ադրբ.՝ qəpik)։ Տարադրամի նշանը՝ ISO 4217 AZN։
Ադրբեջանական մանաթը գործածության մեջ է դրվել 1992 թվականի օգոստոսի 15-ին։ Սկզբնական շրջանում օգտագործվում էր խորհրդային ռուբլու և Ռուսական բանկի 1992-1993 թվականների տոմսերի հետ զուգահեռ՝ 1 մանաթ = 10 ռուբլի հարաբերակցությամբ։ 1993 թվականի նոյեմբերի 22-ին սկսվեց խորհրդային ու ռուսական ռուբլիների գործածությունից հանելու պրոցեսը, իսկ 1994 թվականի հունվարի 1-ին մանաթը միակ օրինական դրամական միջոցն էր։
2006 թվականի հունվարի 1-ին դենոմինացիա կատարվեց 5000։1 հարաբերակցությամբ։ Ավելի վաղ թողարկված դրամանիշերը գործածության մեջ մնացին մինչև 2007 թվականի հունվարի 1-ը։
Ժամանակակից մանաթը կիրառվում է 6 մետաղադրամների ու 6 թղթադրամների տեսքով։

Մետաղադրամներ՝ 1, 3, 5, 10, 20, 50 գապիկ, копейка բառի աղավաղված տարբերակը (թողարկվել են 2006 թվականին։
Թղթադրամներ՝ 1, 5, 10, 20, 50, 100, 200 մանաթ, монета բառի աղավաղված տարբերակը։Թղթադրամների դիզայնով զբաղվել է ավստրիացի դրամների դիզայներ Ռոբերտ Կալինան, ով նաև ժամանակակից եվրոյի թղթադրամների դիզայներն է։ Մետաղադրամները ևս որոշակի նմանություն ունեն եվրոյի հետ։
Ադրբեջանի հանրապետության կենտրոնական բանկի պատվերով թղթադրամների մի մասը տպագրում է De La Rue ընկերությունը։


== Մետաղադրամներ ==


=== 1992—1993 թվականների թողարկում ===
Բոլոր մետաղադրամների եզրերը հարթ են։
1992 թվականին թողարկված բրոնզե և նիկելե 5, 20 և 50 գապիկները գործածության մեջ չեն դրվել։ Դրանք վաճառվել են որպես հուշանվերներ։


=== 2006 թվականի թողարկում ===


== Թղթադրամներ ==


=== 1992—2001 թվականների թղթադրամներ ===
Թողարկման թվականը նշված է միայն 2001 թվականի 1000, 10 հազար և 50 հազար մանաթանոցներիի վրա։ Մյուսների վրա թվականը նշված չէ, սակայն 1992—1993 թվականների թղթադրամների սերիան նշված է X/N, այն դեպքում, երբ 1999 թվականի թղթադրամինը XX է։
Թղթադրամները գործածության մեջ են եղել մինչև 2007 թվականի հունվարի 1-ը։


=== 2005 թվականի թղթադրամներ ===
2005 թվականին 2006 թվականի դենոմինացիայի նախապատրաստական աշխատանքների շրջանակներում թողարկվեց թղթադրամների նոր սերիա՝ «Ադրբեջանական սեփականություն», որը պարունակում էր 1, 5, 10, 20, 50 և 100 մանաթ անվանական գնրով թղթադրամներ։


=== 2005 թվականի թղթադրամներ (2009 թվականի փոփոխված տարբերակներ) ===
2009 թվականին Ադրբեջանի ազգային բանկը փոխեց 1 և 5 մանաթանոց թղթադրամների վրայի գրվածքները. «Azərbaycan Mərkəzi Bankı» («Ադրբեջանի կենտրոնական բանկ»)՝ նախկին «Azərbaycan Milli Bankı»-ի («Ադրբեջանի Ազգային բանկ») փոխարեն։
2011 թվականին Ադրբեջանի ֆինանսների նախարարը հայտարարեց, որ արդեն պատրաստ են քննարկել 2 և 3 մանաթանոց թղթադրամների հատելու առաջարկը


== Տես նաև ==
Թուրքմենստանի մանաթ
Ադրբեջանի հանրապետության Կենտրոնական բանկ
Ադրբեջանական հուշամետաղադրամներ


== Ծանոթագրություններ ==


== Արտաքին հղումներ ==
Ադրբեջանական մանաթի թղթադրամների կատալոգ՝ Fox-notes.ru
Դրամական միավորի նկարագրություն՝ Landmoneys.ru
Ադրբեջանի Կենտրոնական բանկը (ադրբ.) (անգլ.)
Ադրբեջանական մանաթի մետաղադրամներ — ԱՊհ և Բալթյան երկրների մետաղադրամներ Archived 2019-07-06 at the Wayback Machine. (անգլ.) (իսպ.) (ռուս.)
Ադրբեջանական մանաթ (Թղթադրամներ) (անգլ.) (գերմ.) (ֆր.)
Կետլա

Կետլա (ռուս.՝ Кетла), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տաֆտա գետի ձախ ափում՝ 51 կմ հեռավորության վրա։ Գետի երկարությունը 25 կմ է։
Գետաբերանը գտնվում է ճահիճներում 15 կմ հյուսիս-արևմուտք Կրասնի Բուր գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008114
Հիդրոլոգիական ուսումնասիրությունների կոդը - 103000811
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (100301-100400)

Աստերոիդների ցանկ (100201-100300)  • Աստերոիդների ցանկ  • Աստերոիդների ցանկ (100401-100500)
 Աստերոիդների ցանկ (100201-100300)  • Աստերոիդների ցանկ  • Աստերոիդների ցանկ (100401-100500)
Կոզիմո II Մեդիչի

Կոզիմո II Մեդիչի (իտալերեն՝ Cosimo II de' Medici, մայիսի 12, 1590(1590-05-12)[…], Ֆլորենցիա - փետրվարի 28, 1621(1621-02-28), Ֆլորենցիա), 1609-1621 թվականներին Տոսկանայի մեծ դուքս։


== Կենսագրություն ==
Կոզիմո II Մեդիչին ծնվել է 1509 թվականի մայիսի 12-ին Ֆլորենցիայում։ Նա Տոսկանայի մեծ դուքս Ֆերդինանդո I Մեդիչիի և Քրիստինա Լոթարինգացու ավագ որդին էր։
Ստացել է լավ կրթություն։ 1605-1608 թվականներին նրա ուսուցիչն է եղել Գալիլեո Գալիլեյը։ Նրանց շփումը հիմք է հանդիսացել մեծ ընկերության, որը շարունակվել է մինչև Կոզիմո II-ի անժամանակ մահը։
1608 թվականին նրան ամուսնացրել են հերցոգոուհի Մարիա Մագդալինա Ավստրիացու հետ։ Հաջորդ տարի` հոր մահից հետո, դարձել է Տոսկանայի Մեծ դուքս։ 
Կոզիմո II-ը երկակի քաղաքականություն է վարել Ֆրանսիայի և Իսպանիայի թագավորությունների միջև։ Կոզիմո II-ը աշխատել է հակամարտությունների մեջ չմտնել, սակայն ստիպված է եղել Մանտուանի դքսության գահի համար պայքարի ժամանակ զարմիկի որդուն` Ֆերդինանդո Գոնզագային մեծ գումար վճարել։ Կոզիմո II-ը նպաստել է Լյուդովիկոս XIII Ֆրանցիացու և Աննա Ավստրացու ամուսնությանը։
Դուքսի իմաստուն և կայուն քաղաքականության շնորհիվ Տոսկանան տնտեսապես ծաղկում է ապրել։ Չնայած մի քանի  անբերրի տարիների նկատվել է բնակչության թվի աճ։
Կոզիմո II-ը մեծ ուժ ու միջոցներ է ծախսել Տոսկանայի նավատորմի և Լիվորնո նավահանգստի զարգացման համար։ Տոսկանական նավատորմը մի քանի անգամ աչքի է ընկել օսմանական նավատորմի դեմ մարտերում։
Մեծ դուքսը միշտ մեծ հետաքրքրություն է ցուցաբերել գիտության նկատմամբ։ 1610 թվականին Կոզիմո II-ը Գալիլեո Գալիլեյին հրավիրել է վերադառնալ Ֆլորենցիա, նրան առաջարկելով իր խորհրդականի և անձնական ներկայացուցչի լավ վարձատրվող աշխատանք։ Գալիլեո Գալիլեյն նաև զբաղվել է Կոզիմո II-ի երեխաների ուսուցմամբ։
Մեծ դուքսը տառապել է ստամոքսի խոցից, որին հետագայում ավելացել են տուբերկուլոզը և արթրիտը։
Կոզիմո II-ը հանկարծամահ է եղել 1621 թվականի փետրվարի 28-ին` 31 տարեկանում։


== Ընտանիք ==
Կոզիմո II Մեդիչիի և Մարիա Մագդալինա Ավստրիացու ընտանիքում ծնվել են հինգ որդի և երեք դուստր.

Մարիա Քրիստինա Մեդիչի (1609—1632),
Ֆերդինանդո II Մեդիչի (1610—1670), 1621 թվականից Տոսկանայի մեծ դուքս, ամուսնացել է Վիկտորիա դելա Ռովերի հետ,
Ջան Կառլո Մեդիչի (1611—1663), կարդինալ
Մարգարիտա Մեդիչի (1612—1679), ամուսնացել է Պարմայի և Պիացենզայի դուքս Օդարդո I Ֆարնեզի հետ
Մատիաս Մեդիչի (1613—1667),
Ֆրանչեսկո Մեդիչի (1614—1634),
Աննա Մեդիչի (1616—1676), ամուսնացել է հերցեգոգ Ֆերդինանդ Կառլ Ավստրիացու հետ
Լեոպոլդո Մեդիչի (1617—1675), կարդինալ


== Ծագումնաբանություն ==


== Պարգևներ ==
Սուրբ Ստեփանոս Պապի և Նահատակաց շքանշան։


== Պատկերասրահ ==

		
		


== Գրականություն ==
Napier, H. E. Florentine history, from the earliest authentic records to the accession of Ferdinand the Third, grand duke of Tuscany. London: E. Moxon, 1846. Chapter IX.
Մեդիչիները Ֆլորենցիայում


== Ծանոթագրություններ ==
Մորիս Կանտեն դե Լատուր

Մորիս Կանտեն դե Լատուր (ֆր.՝ Maurice Quentin de La Tour, սեպտեմբերի 5, 1704(1704-09-05)[…] կամ հոկտեմբերի 5, 1704(1704-10-05), Սեն-Կանտեն - փետրվարի 17, 1788(1788-02-17)[…], Սեն-Կանտեն), ֆրանսիացի նկարիչ։ 
Պաստելով կատարված բազմաթիվ դիմանկարների, դեմքի էտյուդների (այսպես կոչված՝ «preparations»), ինքնանկարների հեղինակ է։ Պատկերել է «Լուսավորության դարի» խոշոր հասարակական գործիչների, փիլիսոփաների, գրողների, դերասանների (Ժ. Դ’Ալամբերի, 1753, Լուվր, Փարիզ, դերասանուհի Մ. Ֆելի, 1757, Սեն–Կանտենի թանգարան, դիմանկարները, Ինքնանկար, մոտ 1750, Ամիենի թանգարան)։ 


== Ծանոթագրություններ ==
Ամառային օլիմպիական խաղեր 1956

Ամառային օլիմպիական խաղեր 1956, անցկացվել է Ավստրալիայի Մելբուռնում 1956 թվականի նոյեմբերի 22-ից  դեկտեմբեր 8-ը, ձիասպորտը անցկացվել է 1956 թվականի հունիսի 10-ից հունիսի 17-ը Շվեդիայի Ստոկհոլմում։


== Խաղերի մայրաքաղաքի ընտրություն ==
Մայրաքաղաքի ընտրությունը անցկացվեց 1949 թվականի ապրիլի 28-ին Հռոմում կայացած միջազգային օլիմպիական կոմիտեի  43-րդ նստաշրջանում։


== Սպորտաձևեր ==


== Մասնակից երկրներ ==

Հինգ երկրների մարզիկներ մասնակցել էին միայն Ստոկհոլմում անցկացվող ձիասպորտի մրցաշարին և  Ավստրալիայի խաղերին չէին ներկայացել. 

 Կամբոջա
 Եգիպտոս
 Նիդերլանդներ
 Իսպանիա
 ՇվեյցարիաՆերքոհիշյալ երկրները չէին մասնակցել և՛ Ավստրալիայի օլիմպիական խաղերին և՛ Ստոկհոլմի ձիասպորտի մրցաշարին.


== Խաղերի արդյունքներ ==
Իսպանիան, Շվեյցարիան և Նիդերլանդները իրենց պատվիրակությունները չէին ուղարկել Ավստրալիա օլիմպիական խաղերին մասնակցելու ի նշան բողոքի` խորհրդային զորքերի կողմից Հունգարիայում ապստամբության ճնշման (ավելի վաղ այդ երկրների ներկայացուցիչները հանդես էին եկել ձիասպորտի մրցաշարերին, որոնք օլիմպիական ծրագրով անցկացվում էին Ստոկհոլմում)։ Միայն ձիասպորտի մրցաշարերին հանդես էին եկել նաև Եգիպտոսի և Կամբոջայի մարզիկները։ Ձիասպորտի մրցաշարերը ստիպված էին անցկացնել Ստոկհոլմում և ոչ թե Մելբուռնում`Ավստրալիայում գործող կենդանիների ներմուծման խիստ կարանտինի պատճառով։
Այդ տարիներին դեռևս  չկային տարողունակ ինքնաթիռներ, որոնք կկարողանային կատարել հեռավոր թռիչքներ, այդ իսկ պատճառով ԽՍՀՄ հավաքականը, օլիմպիական խաղերին մասնակցելու համար, գնացքով մեկնեց Վլադիվոստոկ, որտեղ որոշ ժամանակ անցկացրեցին, որպեսզի ընտելանային Մելբուռնի ժամային գոտուն, որից հետո «Վրաստան» ջերմանավով ուղևորվեցին Ավստրալիա։
Մարմնամարզության մրցաշարերի ժամանակ 1 ժամվա ընթացքում 11 անգամ բարձրացրեցին  խորհրդային դրոշը և հնչեցրին խորհրդային օրհներգը։ ԽՍՀՄ մարզիկները նվաճեցին 11 ոսկե, 6 արծաթե և 5 բրոնզե մեդալներ, դառնալով բացարձակ չեմպիոներ։
Լողի միջազգային ֆեդերացիայի խորհրդաժողովի միջազգային տեխնիկական  կոմիտեի կազմում առաջին անգամ ընդգրկվել էին Խորհրդային Միության ներկայացուցիչներ. լող`Վ.Կիտաև, ջրագնդակ`Ա.Կիստյակովսկի, ջրացատկ`Ս.Եֆիմով։
Ջրագնդակի կիսաեզրափակչի ԽՍՀՄ-Հունգարիա  մրցափուլը չավարտվեց մասնակիցների զանգվածային ծեծկրտուքի պատճառով։
Լավագույն տասնյակի երկրները, որոնք առավելագույն  թվով մեդալ էին նվաճել.


== Խաղերը ֆիլատելիայի վրա ==
Սերիա ԽՍՀՄ փոստային նամականիշեր, 1957 թվական
		
		
		
		
		
		


== Գրականություն ==
Любомиров Н. И., Пашинин В. А., Фролов В. В. Олимпийские игры. Мельбурн. 1956 г. — М.: Советский спорт, 1957. — 571 с.
Кулешов А. П., Соболев П. А. В Далеком Мельбурне. Очерки о XVI Олимпийских играх. — М.: Физкультура и спорт, 1958. — 358 с.
Год Олимпийский 1956. — М.: Физкультура и спорт, 1958. — 285 с.


== Ծանոթագրություններ ==


== Տես նաև ==
ՄՕԿ-ի անդամների կոդերի ցանկ
Միջազգային օլիմպիական կոմիտե
Օլիմպիական խաղեր
Ամառային օլիմպիական խաղեր
Ամառային օլիմպիական խաղեր 2000-Սիդնեյ


== Արտաքին հղումներ ==
«Страница Олимпиады»։ Официальный сайт МОК (անգլերեն) 
Отчет организационного комитета Олимпийских Игр 1956 года
Դևելի-Քարղին

Դևելի-Քարղին, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սանտա Ռիտա դու Արագուայա

Սանտա Ռիտա դու Արագուայա (պորտ.՝ Santa Rita do Araguaia), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դի Գոյաս գավառի կազմի մեջ։ Բնակչությունը կազմում է 5496 մարդ՝ 2006 թվականի տվյալներով։ Գրավում է 1 361,764 կմ2 տարածք։ Բնակչության խտությունը՝ 4,0 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 28 477 232,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5 364,97ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,756 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սանտա Ռիտա դու Արագուայայի մասին
Առաջին սեր (ֆիլմ, 2001)

Անվան այլ կիրառումների համար տե՛ս՝ Առաջին սեր (այլ կիրառումներ)«Առաջին սեր» (անգլ.՝ All Forgotten), ռեժիսոր Ռեվերժ Անսելմոյի 2001 թվականին նկարահանած ռոմանտիկ դրամա։ Սյուժեի հիմքում ընկած են երկու գրական ստեղծագործություններ՝ Իվան Սերգեևիչ Տուրգենևի «Առաջին սեր» վիպակը (1860) և Անտոն Պավլովիչ Չեխովի «Կինը» պատմվածքը (1891)։ DVD-ի վրա ֆիլմի պրեմիերան կայացել է 2001 թվականի սեպտեմբերի 18-ին Նիդերլանդներում։ ԱՄՆ-ում ֆիլմը ստացել է PG-13 վարկանիշ։ Ֆիլմի նկարահանումները կատարվել են չեխական Պրահա քաղաքում։ Ֆիլմը դարձել է օսկարակիր կինոօպերատոր Դեյվիդ Ուոտկինի վերջին աշխատանքը։


== Սյուժե ==
Գործողությունները տեղի են ունենում 1830-ական թվականներին Ռուսաստանում։ Վլադիմիր անունով երիտասարդ տղամարդը սիրահարվում է հարևանությամբ բնակվող Զինաիդա անունով աղջկան։ Սակայն նա գերադասում է ավելի բարձր տարիքի տղամարդկանց, և մի անգամ հանդիպում է Վլադիմիրի հորը, որի հետ էլ շուտով հարաբերություններ է սկսում։


== Դերերում ==
Կիրստեն Դանստ — Զինաիդա
Ջուլի Ուոլտերս — արքայադուստր Զասեկինա
Ջերալդին Ջեյմս — մայրը
Նաթանիել Պարկեր — հայրը
Ինկ Ստալ — Վլադիմիր
Ջեյմս Ֆոքս — Տարիքով Վլադիմիրը (ձայնը)
Պակոմա Բաեզա — Մաշենկա
Քեննի Դաութի — Դենիս
Անգուս Ռայթ — Բորիս
Ռոբերտ Գլենիստեր — կոմս Մակևսկի
Խիտկոոիտ Ուիլյամս — դոկտոր Լուշին Николас Роу — Майданов
Մայքլ Խիգս — Վասյա


== Պարգևներ, անվանակարգեր ==
2001 թվականին ֆիլմը մրցանակի է արժանացել «DVD Exclusive Awards» անվանակարգում, իսկ «Լավագույն արտիստուհի» կատեգորիայում մրցանակի է արժանացել Կիրստեն Դանստը


== Ծանոթագրություններ ==


== Արտաքին հղումներ ==
Առաջին սեր(անգլ.) ֆիլմը Internet Movie Database կայքում
Առաջին սեր(անգլ.) ֆիլմը Rotten Tomatoes կայքում
Ալեքսի Գիլմոր

Ալեքսի Գիլմոր (դեկտեմբերի 11, 1976(1976-12-11), Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասանուհի, որը նկարահանվել է «Նոր Ամստերդամ» կարճաժամկետ հեռուստասերիալում (հինգ շաբաթ տևողությամբ)՝ որպես բժիշկ Սառա Դիլան։ Նա 2008 թվականին նկարահանվել է «Այո, ոչ, գուցե» և «Սուրֆեր» ֆիլմերում։ Ալեքսին նաև խաղացել է 2013 թվականի Willow Creek ֆիլմում՝ Քելիի դերում։ Նա հանդես է եկել «CSI:Կիբեր» ֆիլմի երեք էպիզոդներում որպես Էլիջահ Մունդո կերպարի կին՝ Դևոն Աթվուդի դերում։ Ալեքսիի մյուս վստահության արժանացած գործերի մեջ են մտնում «90210» և «Լեգենդներ» ֆիլմերը։


== Կենսագրություն ==
Գիլմորը ծնվել է Մանհեթենում և տեղափոխվել Նյու Ջերսի նահանգի Թենաֆլի քաղաք, որտեղ հաճախել է Թենաֆլիի ավագ դպրոց։ Գիլմորը նաև հաճախել է Փենսիլվանիա նահանգի Սենթր Վոլի քաղաքի Ալենթաուն քոլեջ (այժմ հայտնի է որպես DeSales համալսարան։


== Ֆիլմագրություն ==


=== Ֆիլմ ===


=== Հեռուստասերիալ ===


== Ծանոթագրություններ ==


== Արտաքին հղումներ ==
Ալեքսի Գիլմոր Internet Movie Database կայքում
Ռոնկո Կանավեզե

Ռոնկո Կանավեզե (իտալերեն՝ Ronco Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 377 մարդ (2008 թվականի տվյալներով)։ Բնակչության խտությունը՝ 4 մարդ/կմ²։ Տարածքը՝ 96 կմ²։ Փոստային ինդեքսը՝ 10080։ Հեռախոսային կոդը՝ 0124։
Կոմունայի հովանավորն է Սան Ջյուստոն։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մեսրոպ Ճանաշյան

Մեսրոպ Գևորգի Ճանաշյան (հունվարի 11, 1908(1908-01-11), Անկարա, Անկարայի վիլայեթ, Օսմանյան կայսրություն - ապրիլի 13, 1974(1974-04-13), Վենետիկ, Իտալիա), գրականագետ, բանաստեղծ, թարգմանիչ։


== Կենսագրություն ==
Սկզբնական կրթությունն ստացել է Վենետիկի Մուրադ-Ռափայելյան վարժարանում։ Այնուհետև սովորել է Մխիթարյան միաբանության դպրոցում (1923-1927), Հռոմի Ա․ Անսելմոսի համալսարանի փիլիսոփայության (1928-1931) և աստվածաբանության (1931-1935) ֆակուլտետներում։ Մխիթարյան միաբանության անդամ 1931 թվականից։ 1937 թվականին տեղափոխվել է Փարիզ, դասավանդել հայկական վարժարաններում։ 1939-1942 թվականներին եղել է Վենետիկի վարժարանի տնօրենը, 1942 թվականից, որոշ ընդմիջումներով՝ «Բազմավեպ»-ի խմբագիրը, 1955-1969 թվականներին՝ նաև տպարանապետը։ 1953 թվականին Ճանաշյանը հրատարակել է «Պատմություն արդի հայ գրականության» մեծածավալ աշխատության 1-ին հատորը, 1973 թվականին՝ «Հայ գրականության նոր շրջանի համառոտ պատմությունը»։ Առանձին գրքերով լույս է ընծայել «Լորդ Բայրոնը Սբ․ Ղազարում» (ֆրանսիա 1960), «Սայաթ-Նովա» (1964), «Սբ․ Ներսես Շնորհալիի շարականները» (1973) և այլ գրական ուսումնասիրություններ։ Տպագրել է «Հոգետավիղ» (1954), «Լուսաղբյուր» (1960), «Մեսրոպական» (1963, նվիրված Մեսրոպ Մաշտոցին), «Փշրված քնար» (1973, նվիրված Պ․ Դուրյանին) բանաստեղծությունների ժողովածուները։ Կազմել է «Ծաղկաքաղ արդի հայ գրականության» (հստոր 1-2, 1957-1960) հատընտիրը, «Հայկական մանրանկարչություն» (1966) ալբոմը (արվեստաբան Մ․ Տեր-Ներսեսյանի առաջաբանով)։


== Երկեր ==
Փոլ Վալերի եւ իր բանաստեղծութիւնը, Վնտ., 1947:
Հ. Արսէն Ղազիկեան եւ իր թարգմանութիւնները, Վնտ., 1974.


== Գրականություն ==
Տեր-Ներսեսյան Ն., Խմբագրապետը, «Բազմավեպ», 1974, համար 1-2։


== Ծանոթագրություններ ==
Արատես (գետ)

Անվան այլ կիրառումների համար տե՛ս՝ Արատես (այլ կիրառումներ)Արատես, Այսասի, գետ  Հայաստանի Վայոց ձորի մարզում։ Սկիզբ է առնում Վարդենիսի լեռներից և Շատին գյուղից հյուսիսում աջից միախառնվում  Կարակայա գետին։ Երկարությունը 12 կմ է։ Ընդհանուր ջրահավաք մակերեսը` 33,2 կմ²։ Գետի վրա նախատեսում է կառուցել «Նանե» ՓՀԷԿ, ՓՀԷԿ-ի շահագործման դեպքում Այսասը խողովակի մեջ կվերցվի գետի 5996 մետր գումարային տարածքում, որը կազմում է գետի մոտ 50 %։


== Ծանոթագրություններ ==
Բուբլիկովո (գյուղ, Բելոպոլիեի շրջան)

Բուբլիկովո (ուկրաիներեն՝ Бубликове), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բուբլիկովո գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամյեն ՖԱ

Ամյեն, ֆրանսիական ֆուտբոլային ակումբ Ամյենից, Օ-դե-Ֆրանս։ Ակումբը ստեղծվել է 1901 թվականին և ներկայումս հանդես է գալիս Լիգա 1-ում՝ Ֆրանսիայի բարձրագույն դիվիզիոնում՝ 2016-2017 մրցաշրջանում Լիգա 2-ից տեղափոխվելուց հետո։ Տնային խաղերն անցկացնում է Ստադ դե լյա Լիկորն մարզադաշտում։ Ակումբը երբեք խոշոր տիտղոսներ չի նվաճել։


== Նվաճումներ ==
Ֆրանսիայի գավաթ
Երկրորդ տեղ (1). 2001
Լիգա 2
Երկրորդ տեղ (1). 2017
Լիգա 3
Հաղթող (1). 1978
Դիվիզիոն դ'Հոնյոր (Հյուսիս)
Հաղթող (4). 1924, 1927, 1957, 1963
Դիվիզիոն դ'Հոնյոր (Պիկարդիա)
Հաղթող (2). 1920, 1921
USFSA առաջնություն (Պիկարդիա)
Հաղթող (11). 1903, 1904, 1905, 1906, 1908, 1909, 1910, 1911, 1912, 1913, 1914


== Ծանոթագրություններ ==


== Արտաքին հղումներ ==
Ամյենի պաշտոնական կայքը
Ամյենի պաշտոնական Տվիտերի էջը
Ամյենի պաշտոնական Ֆեյսբուքի էջը
Ամյենի պաշտոնական Ինստագրամի էջը
Ամյենը Լիգա 1-ի պաշտոնական կայքում
Ամյենը transfermarkt-ում
Ամյենը futbol24.com-ում
Ամյենը soccerway.com կայքում
Խավնոց

Խավնոց, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բալախոռի դաշտում, Բարխալ գետի Ձինջուր վտակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աղիքային ցուպիկ

Աղիքային ցուպիկ (լատ.՝ Escherichia coli, E. coli), շտամերի մեծամասնությունը ախտածին չէ, (բայց որոշ շճատիպեր կարող են լուրջ սննդային թունավորման պատճառ դառնալ) մորֆոլոգիապես նման է դիզենթերիայի հարուցչին։ Այն նույնպես առաջացնում է վեգետատիվ ձևեր և ցիստեր, սակայն պրոտեոլիտիկ (այսինքն սպիտակուցներ լուծող) ֆերմենտ չի արտադրում և աղիքի պատի մեջ չի թափանցում։ Կլանված էրիթրոցիտներ նրա պրոտոպլազմայում երբեք չեն նկատվում։ Սովորաբար ցիստը պարունակում է 8 կորիզ, բայց հանդիպում են նաև ցիստեր՝ ցիստեր կորիզների այլ քանակով։ Աղիքային ցուպիկի ցիստերը իրենց մեծությամբ տարբերվում են E. histolytica-ի ցիստերից (13-5 մկմ) և տարբերվում են նաև կորիզների թվով։


== Աղիքային ամեոբաի կենսական ցիկլ ==


== Արտաքին հղումներ ==
Jtap et al. (2004) Caractérisation moléculaire des Escherichia coli du sérogroupe O111. Institut Pasteur.
Informations sur les symptômes liés au développement de la bactérie. Archived 2012-01-17 at the Wayback Machine.
Consommation de viande - Comment se protéger d'E.Coli, Site grand public l'information
Կասանո Մանյագո

Կասանո Մանյագո (իտալերեն՝ Cassano Magnago, լոմբ.՝ Cassan Magnagh), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 20 754 մարդ։ Բնակչության միջին խտությունը՝ 1723 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 21012: Հեռախոսային կոդը՝ 0331։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զարոժնոե

Զարոժնոե (ուկրաիներեն՝ Зарожне), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1645 թվականին։
2001 թվականի տվյալներով Զարոժնոե գյուղում բնակվում էր 731 մարդ։ Բնակավայրը զբաղեցնում է 4,04 կմ² տարածք։ Բնակչության խտությունը կազմում էր 180,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոնի Ռոստով (այլ կիրառումներ)

Դոնի Ռոստով, կարող է վերաբերել՝

Դոնի Ռոստով - խոշոր քաղաք Ռուսաստանի եվրոպական մասի հարավում, Ռոստովի մարզի վարչական կենտրոնը
Դոնի Ռոստով - միջազգային օդանավակայան, որը գտնվում է Դոնի Ռոստովում
ԱՄՆ-ի պատերազմներ

ԱՄՆ–ի պատերազմները խորը հետք թողեցին ԱՄՆ-ի պատմության մեջ։
Ամերիկայի Միացյալ Նահանգները դաշնային սահմանադրական հանրապետություն է, բաղկացած 50 նահանգներից և դաշնային Կոլումբիա մարզից։ Երկիրը մեծ մասամբ տեղակայված է Հյուսիսային Ամերիկայի կենտրոնական մասում՝ 48 նահանգներ և Վաշինգտոնի մայրաքաղաքային մարզը։ Հյուսիսից այն սահմանակից է Կանադային, հարավից Մեքսիկային։ ԱՄՆ-ի 2 նահանգները ցամաքային սահման չունեն ԱՄՆ-ի հիմնական տարածքի հետ։ Դրանք են՝ Ալյասկան՝ Հյուսիսային Ամերիկայի հյուսիսարևմտյան հատվածում, և Հավայան կղզիները՝ Խաղաղ օվկիանոսում։
ԱՄՆ-ի բնակչության թիվը կազմում է ավելի քան 309 մլն, այդ ցուցանիշով աշխարհում 3-րդ պետությունն է։ Տարածքի մեծությամբ աշխարհի 4-րդ պետությունն է՝ մի փոքր է զիջում Չինաստանին։ Լայնամասշտաբ ներգաղթի պատճառով, այն աշխարհի ամենաբազմազգ պետություններից մեկն է։
Ամերիկայի Միացյալ Նահանգները հիմնադրվեց երբ բրիտանական 13 նահանգները միավորվեցին և 1776 թվականի հուլիսի 4-ին հռչակեցին իրենց անկախությունը։ ԱՄՆ-ն համարվում է աշխարհի առաջին միջուկային տերությունը և ունի ամենամեծ տնտեսությունը։ ԱՄՆ-ն ՄԱԿ-ի Անվտանգության խորհրդի մշտական անդամ է։


== Կորեական պատերազմ ==
Սառը պատերազմի ընթացքում ԱՄՆ–ը մղեց մի շարք պատերազմներ։ Հարրի Թրումանի նախագահության օրոք՝ 1950 թվականի հունիսին, ԱՄՆ-ը ներքաշ­վեց Կորեական պատերազմի մեջ։ Պատերազմից երկիրը դուրս եկավ միայն 1953 թվականի հուլիսին՝ Դուայթ Էյզեն­հաուերի կառավարման օրոք։ Կո­րեական պատերազմում զոհվեցին ավելի քան 36 հազար ամերիկացի­ներ։ Պատերազմն ԱՄՆ–ին արժեցավ 54 միլիարդ դոլար։


== Կարիբյան ճգնաժամ ==
Ջոն Քենեդու կառա­վարման օրոք տեղ գտած Կարիբյան ճգնաժամը աշխարհն ընդհանրապես կանգնեցրեց երրորդ համաշխարհա­յին պատերազմի եզրին, որից միայն մեծ ջանքերի շնորհիվ կարողացան խուսափել ԱՄՆ–ը և ԽՍՀՄ–ը։


== Վիետնամական պատերազմ ==
Լինդոն Ջոնսոնի օրոք՝ 1964 թվականին, սկսվեց ԱՄՆ–ի՝ 20-րդ դարի պատմու­թյան մեջ ամենախոր հետքը թողած Վիետնամական պատերազմը, որը շարունակվեց նաև ԱՄՆ–ի հաջորդ նախագահ Ռիչարդ Նիքսոնի օրոք։ Եթե 1964 թվականին Վիետնամում ամերիկյան զորքերի թիվը հասնում էր 185 հա­զարի, ապա 1968–1969 թվականների դրությամբ Վիետնամական պատերազմում ներ­գրավված ամերիկյան զորքերի թիվը գերազանցում էր կես միլիոնը։ Միայն 1973 թվականին Նիքսոնին հաջողվեց վերջա­կետ դնել այդ անհեռանկարային պատերազմին։ Այս պատերազմի վրա ԱՄՆ–ը ծախսեց ավելի քան 107 մի­լիարդ դոլար։ Սա ԱՄՆ–ի նորագույն պատմության ընթացքում առաջին պարտությունն էր։


== Վիետ­նամի սինդրոմ ==
Միաժամանակ ի հայտ եկավ Վիետ­նամի սինդրոմը։ Բանն այն է, որ Վիետ­նամում կրած պարտությունից հետո ամերիկյան ժողովուրդը մասամբ կորցրեց իր՝ հաղթողի ինքնավստա­հությունը։ Իր հերթին ամերիկյան կառավարությունը չափից դուրս զգուշավորություն էր հանդես բերում ամերիկյան զինվորներին նմանա­տիպ ռազմական գործողությունների ուղարկելու հարցում։ Իրավիճակը փոխվեց, սակայն 1980–ական թվականներին։ 1983 թվականին՝ ԱՄՆ–ի նախագահ Ռոնալդ Ռեյգանի օրոք, ԱՄՆ–ը ներխուժեց Գրենադա։ Իսկ արդեն 1989 թվականին՝ ԱՄՆ–ի նախա­գահ Ջորջ Բուշ Ավագի օրոք, ԱՄՆ–ը ներխուժեց Պանամա։ Վիետնամի սինդրոմը հաղթահարվեց։
Թերեզե Պեդերսեն

Թերեզե Պեդերսեն (նորվ.՝ Terese Pedersen, ապրիլի 27, 1980(1980-04-27), Սանեֆյորդ, Վեստֆոլ, Նորվեգիա), նորվեգացի հանդբոլիստ, Եվրոպայի եռակի չեմպիոն։


== Կարիերա ==


=== Ակումբի կազմում ===
Թերեզե Պեդերսենը «Սանդար», «Լարվիկ», «Ռունար» ակումբների սանուհի է։ Իր կարիերայի ընթացքում հանդես է եկել «Թերթնես», «Ռանդերս», «Հիփո Նիդերոսթերայխ» ակումբների համար։ 2011-ից 2014 թվականներին խաղացել է «Բյոսեն» ակումբում։ 2013/2014 թվականին հայտարարեց կարիերայի ավարտի մասին։


=== Հավաքականի կազմում ===
2004 թվականի օգոստոսի 3-ին իր դեբյուտն է կատարել Շվեդիայի դեմ մրցախաղում։ Իր կարիերայի ընթացքում խաղացել է 82 անգամ։ Երեք անգամ դարձել է Եվրոպայի չեմպիոն՝ 2004, 2006, 2008 թվականներին։ 2007 թվականին աշխարհի խաղերին արծաթե մեդալ է վաստակել, իսկ 2009 թվականի աշխարհի խաղերին՝ բրոնզե մեդալ։


== Հաջողություններ ==


=== Եվրոպայի առաջնություն ===
 Ոսկի Հունգարիա, 2004
 Ոսկի Շվեդիա, 2006
 Ոսկի Մակեդոնիա, 2008


=== Աշխարհի առաջնություն ===
 Արծաթ Ֆրանսիա, 2007
 Բրոնզ Չինաստան, 2009


== Ծանոթագրություններ ==


== Արտաքին հղումներ ==
Профиль на сайте ЕГФ (անգլ.)
Профиль на сайте клуба «Рандерс» Archived 2009-02-21 at the Wayback Machine. (դան.)
Spelersprofiel en interlandstatistieken
Interlandstatistieken Archived 2017-12-25 at the Wayback Machine.
1095

1095 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1095 թվականն է, 
XI դարի 95-րդ տարին։


== Դեպքեր ==
Ֆրանսիայի Կլերմոն քաղաքում տեղի ունեցավ Ուրբանոս II պապի ճառը որը կոչ էր անում ազատագրել Սուրբ Երկիրը։ Ճառին մասնակցում էին հոգևորականները և ասպետները։


== Ծնունդներ ==
Դեկտեմբերի 22 – Ռոժեր II, Սիցիլիայի թագավոր (մ. 1154)


== Մահեր ==
Մոնտեմոնակո

Մոնտեմոնակո (իտալերեն՝ Montemonaco), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 659 մարդ (2008), բնակչության խտությունը՝ 10 մարդ/կմ²։ Տարածքը կազմում է 68 կմ²։ Փոստային ինդեքս՝ 63048։ Հեռախոսային կոդ՝ 0736v։
Կոմունայի հովանավորն է Սուրբ Բենեդիկտ Նուրսիացին։ Տոնակատարությունը մարտի 21-ին է։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 856141
Էլեկտրոնային փոստ։ com.montemonaco@provincia.ap.it


== Արտաքին հղումներ ==
Վիճակագրության Ազգային Ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Փիթեր Պեն (ֆիլմ, 1924)

«Փիթեր Պեն» (անգլ.՝ Peter Pan)՝ 1924 թվականի ամերիկական համր սև-սպիտակ ֆիլմ։ Նկարահանում Ջեյմս Բարրի «Փիթեր Պենը և Վենդին» (Peter and Wendy) վիպակի հիման վրա։ 1929-ից մինչև 1995 թվականը ֆիլմը անհասանելի էր դիտելու համար (բոլոր կրկնօրինակները վնասված էին), 2000-ին ֆիլմը վերականգնվեց և ընդգրկվեց ֆիլմերի ազգային գրանցամատյանում։


== Սյուժե ==
Փիթեր Պենը մի տղա է, ով երբեք չի ծերանում, Վենդիին, Ջոնին և Մայքլ Դարլինգներին տեղափոխում է Նևերլենդ։ Այնտեղ իրենց սպասում էին նոր ընկերներ՝ անհայտ կորած տղաներ և փերի Դին Դինը, և բազում զարմանալի և վտանգավր արկածներ, հատկապես նավապետ Հուկի և նրա ծովահենների հետ պայքարը։
Սակայն Դառլինգը սկում է կարոտել տունը և ընտանիքը և Վենդին առաջարկում է բոլոր անհայտ կորած տղաներին և Փիթերին հետ վերադառնալ իրենց հետ, խոստանալով, որ իրենց անպայման կորդեգրեն։ Տղաները համաձայնվում են, բայց ոչ Փիթերը։ Նա մերժում է հայտարարելով՝ որ չի պատրաստվում մեծանալ։ Վերջինս Վենդիից խոստում է վերցնում, որ նա գարնանը ետ կվերադառնա Նևերլենդ, որպեսզի օգնի իրան ախտահանման հարձում։


=== Սյուժեի առանձնահատկություններ ===
Ֆիլմի սյուժեն շատ չի տարբերվում 1904 թվականի բնօրինակ պիեսից, նույնիսկ շատ երկխոսություններ բառ առ բառ կրկնվում են։ Ֆիլմի մեջ նաև ավելացրել են Նանա անունոց նյուֆաունդլենդ-դայակի հետ։ Ինչպես բնօրինակ պիեսում այնպես էլ հետագա ֆիլմերում (բացառությամբ 1953-ի դասական մուլտֆիլմի) բացահայտվում են Վենդիի և Փիթերի ձգացմունքները՝ աղջիկը սիրահարվում է տղայի վրա, իսկ նա իր հերթին ընդունում է բացառապես ինչպես «մայր»։ Բայց ֆիլմում բացակայում է մի տեսարան, որը Բարրին ավելացրել է պիեսի բեմադրությունից հետո, որտեղ միքանի տարի հետո Փիթերը վերադառնում է Վենդիի մոտ և նա իր հետ Նևերլենդ է տանում նրա աղջկան։


== Դերասանական կազմ ==
Բեթի Բրոնսոն՝ Փիթեր Պեն
Էռնեստ Տորենս՝ Նավապետ Հուկ
Մերի Բրայան՝ Վենդի Դարլինգ
Վիրջինիյա Բրաուն Ֆէյեր՝ Դին Դին
Ջեկ Մյորֆի՝ Ջոն Դարլինգ
Ֆիլիպ Դե Լեսի՝ Մայքլ Դարլինգ
Ջորջ Ալի՝ Նանա, նյուֆաունդլենդ
Էսթեր Ռելսթոն՝ Միսիս Դարլինգ
Սիրիլ Չեդուիկ՝ Միստեր Դարլինգ
Աննա Մեյ Վոնգ՝ Վագռաշուշան
Լուիս Մորիսոն՝ Ջենթլմեն Սթարքի, ծովահեն
Էդվարդ Քիփլինգ՝ Սմի, ծովահեն


=== Անհետ կորած տղաներ ===
Մորիս Մյորֆի՝ Չարաճճի (Շատախոս)
Միքի Մեքբեն՝ Պուճուր
Ջորջ Քրեյն կր.՝ Խուճուճ
Ուինսթոն և Ուեսթոն Դոտի՝ Զույգեր
Տերենս Մաքմիլան՝ Զադավակա


== Պրեմիերային ցուցադրում տարբեր երկրներում ==
ԱՄՆ՝ 1924 թվականի դեկտեմբերի 29; 2001 թվականի ապրիլի 8 (Հոլիվուդում գտնվում է վերականգնած տարբերակը)
Ճապոնիա՝ 1925 թվականի նոյեմբերի 8
Գերմանիա՝ 1925 թվականի դեկտեմբեր
Ֆինլանդիա՝ 1925 թվականի դեկտեմբերի 26


== Հետաքրքիր փաստեր ==
Ջեյմս Բարին մասնակցել է դերասանների ընտրության ժամանակ։ Փիթեր Պենի դերը նա վստահել է Բեթի Բրոնսոնին և այդ ժամանակվանից սկսվեց  Փիտերի ՝ աղջիկների կերպարներ կերտելու ավանդույթը, որը բավականին երկար ժամանակ է տևում։ Բարին նաև պլանավորում էր ֆիլմը հագեցնել հատուկ էֆեկտներով և թռիչքներով, սակայն այդպիսի նկարահանումները այդ ժամանակ բավականին թանկ էին և այդ պատճառով էլ հերոսները շատ քիչ են թռչում ֆիլմի ընդացքում։


== Ծանոթագրություններ ==
Վաչիկ Սարգսյան

Վաչիկ Գրիգորի Սարգսյան (1950, Մրգավան, Արտաշատի շրջան, Հայկական ԽՍՀ, ԽՍՀՄ - հունվարի 1, 1992(1992-01-01), Շահումյանի շրջան, Արցախ), հայ ազատամարտիկ։


== Կենսագրություն ==
Սովորել և 1968 թ․ ավարտել է Մրգավանի միջնակարգ դպրոցը, այնուհետև աշխատել է որպես որմնադիր։ Ամուսնացած է, ունի երեք երեխա՝ երկու տղա՝ Աշոտ, Գրիգոր, մեկ աղջիկ՝ Աննա։ Զոհվել է 1992 թվականի հունվարի 1-ին, Շահումյանի շրջանի Բուզլուխ գյուղում։ Թաղված է Մրգավանի գերեզմանատանը։ Վաչիկ Սարգսյանի անունով փողոց կա Մրգավան գյուղում։ Գյուղի կենտրոնում՝ մշակույթի տան դիմաց կանգնեցված է Վաչիկ Սարգսյանի կիսանդրին, որի բացման արարողությունը տեղի է ունեցել 2009 թվականի մայիսի 27-ին։ 


== Պատկերասրահ ==
'Վաչիկ Սարգսյանի կիսանդրին Մրգավանում

		


== Գրականություն ==
Երևան-Արտաշատ, «Անահիտ» հրատարակչություն, «Մեր քարեղեն ոգին» (խմբ․ Յուրա Պետրոսյան), 1996, էջ 48-52
Քրիստիան Վիլլե

Քրիստիան Վիլլե (ֆր.՝ Christian Veillet, 1954, Նանսի), ֆրանսիացի աստղագետ։


== Կենսագրություն ==
Քրիստիան Վիլլեն ծնվել է 1954 թվականին Ֆրանսիայի Գրանդ Էստ երկրամասի Մյորթ և Մոզել դեպարտամենտի Նանսի քաղաքում, սովորել է Նանսի միջնակարգ դպրոցում և Անրի Պուանկարե լիցեյում (6-րդից մինչև «Հատուկ մաթեմատիկա» դասարաններ)։ Այնուհետև, նա ընդունվել է Փարիզ-Սակլե բարձրագույն նորմալ դպրոց (մինչև 1985 թվականը հայտնի էր որպես ENSET), ապա ավարտել Փարիզի հարավային համալսարանի մաթեմատիկայի ֆակուլտետը և Պիեռ և Մարի Կյուրիների համալսարանում ստացել աստղագիտության մագիստրոսի կոչում։ Իր առաջին ատենախոսական թեզի համար (ասպիրանտուրա), որը նա պաշտպանեց 1979 թվականին, նա շատ գիշերներ է անցկացրել Միդի-դե-Բիգորի աստղադիտարանում՝ դիտելով Ուրանի արբանյակները 1 մետրանոց աստղադիտակի լուսանկարչական թիթեղներով։
Մեկ տարի անց, որը նվիրված էր Սեն Դյե դե Վոժի Ժորժ-Բոմոնի միջնակարգ դպրոցում միջնակարգ մաթեմատիկայի դասավանդմանը, 1980 թվականի հոկտեմբերին նա որպես աստղագետ աշխատանքի ընդունվեց Գեոդինամիկայի և աստղաչափության հետազոտությունների կենտրոնում (CERGA), որը գտնվում է Գրասսեից դեպի հյուսիս։
16 տարի անց, որը անցկացրել էր Գրասսեից փոքր ինչ հեռու գտնվող Լազուր ափում, 1996 թվականի սեպտեմբերին նա տեղափոխվում է Հավայան կղզիների Վայմեա բնակավայր, և որպես աստղագետ է աշխատում Կանադա-Ֆրանսիա-Հավայի աստղադիտարանում, որի գործադիր տնօրենն է դառնում մի քանի տարի անց՝ 2003 թվականի ապրիլին, ապա ավարտում այնտեղ աշխատելը՝ իր երրորդ և վերջին պաշտոնավարմամբ՝ 2012 թվականի ապրիլի 30-ին։
Ավելի քան 16 տարի Հավայան կղզում մնալուց հետո, 2013 թվականի փետրվարի սկզբին նա տեղափոխվում է Արիզոնա նահանգի Թուսոն քաղաք, որտեղ նա ղեկավարում է Մեծ երկդիտակ աստղադիտակը, որի գրասենյակը գտնվում է Արիզոնայի համալսարանի կամպուսում։
Նրա պատվին է անվանակոչվել (16984) Վիլլե աստերոիդը։


== Հայտնագործություններ ==
Ի թիվս այլ բաների, Վիլլեն հայտնաբերել է Յուպիտեր մոլորակի Յուպիտեր LII արբանյակը (S/2010 J 2), Ամուրի (24445) 2000 PM8 աստերոիդը, ինչպես նաև տրանսնեպտունային (150642) 2001 CZ31 և 1998 WW31 երկնային մարմինները։
Նա նաև բացահայտել է տրանսնեպտունային 1998 WW31 աստերոդի կրկնակի բնույթը։


== Ծանոթագրություններ ==


== Արտաքին հղումներ ==
«Christian Veillet»
Վոլֆգանգ Շրայեր

Վոլֆգանգ Շրայեր (գերմ.՝ Wolfgang Schreyer, նոյեմբերի 20, 1927(1927-11-20), Մագդեբուրգ, Բրանդենբուրգ, Պրուսիայի ազատ պետություն, Վայմարյան Հանրապետություն - նոյեմբերի 14, 2017(2017-11-14), Արենսհոպ), գերմանացի գրող և սցենարիստ, Հայնրիխ Մանի անվան մրցանակի դափնեկիր (1956)։


== Կենսագրություն ==
Վոլֆգանգ Շրայերը ծնվել է դեղագործի ընտանիքում։ Երկրորդ համաշխարհայի պատերազմի մասնակից է եղել։ Մինչև պատերազմի ավարտը Շրայերը ծառայել է Վերմախտում՝ որպես հակաօդային հրաձիգ։ 1944 թվականին ընդունվել է Նացիոնալ- սոցիալիստական գերմանական բանվորական կուսակցություն (NSDAP -Nationalsozialistische Deutsche Arbeiter Partei): Նա  1945 թվականին ամերիկացիների կողմից գերեվարվել է, իսկ 1946 թվականին՝ ազատվել գերությունից։ 1947-1949 թվականներին քիմիա է ուսումնասիրել։ Գրողը 1950 թվականից մինչև 1952 թվականը  աշխատել իր մասնագիտությամբ, եղել է Գերմանիայի դեմոկրատական հանրապետությունում դեղագործական արդյունաբերության գործարանի ղեկավար։
Շրայերը 1952 թվականից եղել է անկախ գրող։


== Գրական գործունեություն ==
Շրայերը շատ է ճանապարհորդել՝ բազմիցս լինելով Վեստ Ինդիայում և ԱՄՆ-ում։ 1958 թվականին որոշ ժամանակ գտնվել է Գերմանիայի դեմոկրատական հանրապետության պետական անվտանգության գործակալների հսկողության տակ։ Շրայերը 1972 թվականից ապրել է Մագդեբուրգում։ 1952 թվականին եղել է գրողների միության անդամ, 1974 թվականին Գերմանիայի դեմոկրատական հանրապետության և Արևելքի ՊԵՆ կենտրոնի գրողների միության անդամ։ Շրայերը 1990 թվականին եղել է նաև Գերմանական գրողների միության անդամ։


== Ստեղծագործության էկրանավորում ==
Վոլֆգանգ Շրայերը գերմանացի հայտնի գրող է։ Գերմանիայի դեմոկրատական հանրապետության ամենահաջողակ հեղինակներից մեկն է եղել։ Նրա գրքերն ընդհանուր առմամաբ տպագրվել են ավելի քան հինգ միլիոն օրինակով։ Նրա վեպերից մի քանիսը նկարահանվել են DEFA կինոստուդիայում։ Դրանցից էին «Կապիտան Լոյի երազը» (1961), «Ալյասկայի աղվեսները», «Նախերգանք 11» (1964), և ուրիշներ։ Շտայերը ավելի քան 20 արկածային պատմությունների հեղինակ է։ Բազմաթիվ վեպերի հեղինակ է, հիմնականում զվաճալի, ֆանտաստիկ և վավերագրական ժանրի, որոնք ընդգրկում են նաև հասարակության քննադատությունը։ Նրա ամենահաջողված ստեղծագործություններում գործողությունները տեղի են ունենում Կենտրոնական Ամերիկայում և Վեստ Ինդիայում՝ Սառը պատերազմի և Կուբայական հեղափոխության ժամանակ։ Վ. Շրայերի հետ գրել է մի քանի դետեկտիվներ, կինոյի  և հեռուստատեսային ֆիլմեր սցենարներ, գիտաֆանտաստիկ պատմություններ, ռադիոպիեսներ։


== Մահ ==
Վոլֆգանագ Շրայերը մահացել է 2017 թվականի նոյեմբերի 14-ին, 89 տարեկան հասակում։


== Մատենագրության ընտրանի ==


== Գրքեր ==
Վոլֆգանգ Շրայերի գրքերը լույս են տեսել ԽՍՀՄ-ի տարիներին.


== Նշումներ ==


== Ծանոթագրություններ ==


== Արտաքին հղումներ ==
Schreyer , Wolfgang (գերմ.)
Աբադյանո

Աբադյանո (իսպ.՝ Abadiano, բասկ.՝ Abadiño, կատ.՝ Abadiño) — մունիցիպալիտետ  Իսպանիայում, մտնում է  Բիսկայա նահանգի  ինքնավար  միության  կազմի մեջ՝   Բասկերի Երկիր։ Մունիցիպալիտետը գտնվում  է  Դուրանգեսադոյի  շրջանում։ Զբաղեցնում  է   36,26 կմ² մակերես։ Բնակչությունը՝ 7233 մարդ։  Հեռավորությունը  վարչական կենտրոնից 34 կմ։
Մունիցիպալիտետի  տարածքում հայտնաբերվել  են  մարդու  բնակության  վկայություններ,  որոնք  վերաբերվում  են  պատմական վաղ  շրջաններին։
16-րդ դարում ծաղկում են ապրել  բազմաթիվ ձուլարան-արհեստանոցների, որոնցից մի քանիսը  գործել  են  մինչև   20-րդ  դարի սկիզբը։
Արդյունաբերությամբ (մետաղագործություն, մեքենաշինություն, քիմիական արդյունաբերություն) զբաղված  է քաղաքի  բնակչության  60 %, ծառայություններում՝ 37 %-ը։


== Տեսարժան վայրեր ==
Մունսարաս  աշտարակ,  կառուցվել է   9-րդ դարում։  Վերակառուցվել  է  1590 թվականին, երբ կառուցվել է տոսկանյան ոճով սյունազարդ  պատկերասրահը։ Ունի հինգհարկանի խորանարդի  ձև։ Օգտագործվել  է տարբեր տնտեսական նպատակներով։
Սուրբ Անտոնիուսի  սրբավայր.  այն իրենից ներկայացնում  է  վաղ քրիստոնյանների  կրոնական   պաշտամունքի տեղ։ Այստեղ  է նաև գտնվում  մի քանի էքսպոզիցիաներ, նվիրված  հին  զբաղմունքներին։ Շրջակայքում  է գտնվում, համաձայն  բասկյան հավատալիքներին, գլխավոր մայր  աստվածուհի  Մարիի  բնակավայրը։
Սան Տորկուատո Մորտիր Եկեղեցին,  որը  պատկանում  է ուշ  գոթական  ոճին (15-րդ դար, զանգակատունը կառուցվել է ավելի ուշ՝ 18-րդ դարում), զոհասեղանի բարոկկո և  ռոկոկո ոճերի  զարդերով։
Աստոլայի տուն, 16-19-րդ դարերում  գտնվում  էր  արխիվը և բանտը։
Գերեզմանոց, որը կառուցվել  է  1854 թվականին և ներկայացնում  է Բիսկայի գերեզմանոցների ամենանշանավորներից  մեկը՝  նեոկլասիցիզմի  ոճով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայքէջ
web del ayuntamiento de la Anteiglesia de Abadiño
Web del Duranguesado Archived 2008-03-01 at the Wayback Machine.
Asociación Gerediaga
Web generalista sobre el Duranguesado
Página web de Abadiñoko Independienteak Archived 2008-09-28 at the Wayback Machine.
Բոն Պրոգրեսու

Բոն Պրոգրեսու (պորտ.՝  Bom Progresso) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 2 441 մարդ, ըստ 2006 թվականի տվյալների։ Տարածքը կազմում է 88,757 կմ2։ Բնակչության խտությունը՝ 32,0 մարդ/կմ²։


== Վիճակագրություն ==
Համախառն ներքին արտադրանքը կազմել է 26 466 534,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 332,35 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,754։
Պասկուալե Կամերլենգո

Պասկուալե Կամերլենգո (ռուս.՝ Паскуа́ле Камерле́нго, ապրիլի 14, 1966(1966-04-14), Ժնև, Շվեյցարիա). իտալացի գեղասահորդ, հանդես է եկել պարեր սառույցի վրա ձևում Ստեֆանիա Կալեգարիի, այնուհետև՝ Դիանա Գերենշերի հետ։ Կալեգարիի հետ Օլիմպիական խաղեր-1992-ում ներկայացրել է Իտալիան, որտեղ էլ մարզիկները զբաղեցրել են հինգերորդ հորիզոնականը։ Բացի այդ, նրանք 1992 թվականին Եվրոպայի առաջնությունում և նույն տարվա Աշխարհի առաջնություններում չորրորդն էին։ Դիանա Գերենշերի հետ Կամերլենգոն հանդես է եկել 1998 թվականի Օլիմպիական խաղերում և զբաղեցրել 17-րդ հորիզոնականը։
Ներկայումս նա աշխատում է որպես գեղասահքի մարզիչ և պարուսույց։ Նրա սաներից են Ֆեդերիկա Ֆայելան/Մասսիմո Սկալին և Ջենիֆեր Ուեսթեր/Դանիիլ Բարանցև պարազույգերը։
Պասկուալե Կամերլենգոն ամուսնացած է ռուս գեղասահորդ Անժելիկա Կռիլովայի հետ։ Նրանք ունեն երկու երեխա (դուստրը՝ Ստելլան՝ 2005 թվական, որդին՝  Էնթոնին՝ 2008 թվական)։


=== Արդյունքներ ===
Գերենշերի հետԿալեգարիի հետ


== Ծանոթագրություններ ==
Աղանուրյան

Աղանուրյան, հայկական ազգանուն։


== Ազգանունը կրողներ ==
Աբրահամ Պետրոսի Աղանուրյան (19-րդ դար), բանաստեղծ, հասարակական գործիչ։
Վիկտորիա Էդուարդի Աղանուրյան  (1855-1910), իտալագիր բանաստեղծուհի։


== Ծանոթագրություններ ==
Թաղնա

Թաղնա, լեռ Ադրբեջանի Նախիջևանի Ինքնավար Հանրապետության Շահբուզի շրջանի Օծոփ գյուղից արևմուտք, Վայքի լեռնաշղթայի հարավային կողմում։ Բարձրությունը՝ 2200 մ։


== Ծանոթագրություններ ==
Հորաս Գրանտ

Հորաս Ջունիոր Գրանտ (անգլ.՝ Horace Junior Grant, հուլիսի 4, 1965(1965-07-04), Օգաստա, Ջորջիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի և կենտրոնականի դիրքերում։ Սովորել է Քլեմսոնի համալսարանում։ 1987 թվականի NBA դրաֆթի ժամանակ ընտրվել է «Չիկագո Բուլս» ակումբի կողմից՝ 10-րդ համարի ներքո։ Հետագայում հանդես է եկել «Օռլանդո Մեջիք», «Սիեթլ Սուպերսոնիքս» և «Լոս Անջելես Լեյքերս» ակումբների կազմում։ NBA-ում ընդհանուր առմամբ անցկացրել է 17 մրցաշրջան։ Գրանտը «Բուլս» և «Լեյքերս» ակումբների կազմում չորս անգամ դարձել է NBA չեմպիոն։ Մեկ անգամ մասնակցել է NBA բոլոր աստղերի խաղին (1994)։ Չորս անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (1993-1996)։ 1987 թվականին ընդգրկվել է NCAA երկրորդ համաամերիկյան հավաքականի մեջ, ինչպես նաև համարվել է Atlantic Coast կոնֆերենցիայի տարվա բասկետբոլիստ։ NBA կարիերայի ընթացքում ընդհանուր առմամբ խաղացել է 1165 խաղ, որոնցում հավաքել է 12 996 միավոր (11,2 մ/խ), կատարել է 9443 անդրադարձ, 2575 փոխանցում, 1143 խլում և 1136 բլոկշոտ։ Գրանտի տարբերակիչ գիծը համարվում էին նրա պաշտպանողական ակնոցները, որոնք նա կրում էր խաղի ժամանակ։ Նրա եղբայր Հարվի Գրանտը նույնպես հանդես է եկել NBA-ում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Լա Ռոք Բենյար

Լա Ռոք Բենյար (ֆր.՝ La Roque-Baignard), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 28.02 մարդ/կմ²։ Բնակավայրը զբաղեցնում է 4.64 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 35 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 86 աշխատունակ (15-64 տարեկան)  բնակիչ, որոնցից ակտիվ էին 68-ը, իսկ ոչ ակտիվները` 18։ Ակտիվության ցուցանիշը կազմում է 79,1 %։ 68 աշխատունակ մարդկանցից աշխատել է 62 անձ (26 տղամարդ և 36 կին)։ Գործազուրկ են եղել 6 անձ (2 տղամարդ և 4 կին)։ 18 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոնտինվրեա

Պոնտինվրեա  (իտալերեն՝ Pontinvreaalto), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 881 մարդ, խտությունը՝ 35 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 17042։ Հեռախոսային կոդ՝ 019։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 019-705001
Էլեկտրոնային հասցե։ pontinvrea@libero.it
Գլխավոր կայք։ http://www.pontinvrea.com/ Archived 2007-02-05 at the Wayback Machine.


== Արտաքին հղումներ ==
http://www.pontinvrea.com/ Archived 2007-02-05 at the Wayback Machine.
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Իդա (ֆիլմ)

Անվան այլ կիրառումների համար տե՛ս՝ Իդա (այլ կիրառումներ)«Իդա» (լեհ.՝ Ida), ռեժիսոր Պավել Պավլիկովսկու 2013 թվականին նկարահանված լեհական դրամատիկ ֆիլմ։ Գլխավոր դերակատարներն են Ագաթա Տշեբուխովսկայան (առաջին դերը ֆիլմում) և Ագաթա Կուլշան։ Կինոքննադատների մեծ մասի կարծիքով՝ ճանաչվել է տարվա 10 լավագույն ֆիլմերից մեկը, արժանացել է բազում մրցանակների, այդ թվում՝ «Օսկարի» «լավագույն օտարալեզու ֆիլմ» անվանակարգում։


== Սյուժե ==
1960-ականներ։ Լեհաստան։ Աննան՝ երիտասարդ միանձնուհին, մինչ երդում տալը՝ մայրապետի խորհրդով հյուր է գնում Վանդա հորաքրոջ՝ ստալինյան ժամանակաշրջանի նախկին դատախազին և դատավորին (կերպարի նախատիպը՝ Ելենա Վոլինսկայա, որի հետ Պավել Պավլիկովսկին ծանոթացել էր Օքսֆորդում)։ Վանդան տեղեկացնում է, որ Աննայի իսկական անունը Իդա Լեբենշտեյն է, և որ նրա հրեա ծնողները սպանվել են պատերազմի ընթացքում։ Իդան որոշում է գտնել նրանց գերեզմանները։ Վանդայի հետ միասին նրանք մեկնում են ճանապարհորդության, որը լույս կսփռի նրանց անցյալի վրա և կորոշի նրանց ապագան։


== Դերերում ==
Ագաթա Տշեբուխովսկայա (առաջին դերը)՝ Աննա/Իդա
Ագաթա Կուլեշա՝ Վանդա
Իոանա Կուլիգ՝ երգչուհի
Դավիդ Օգրոդնիկ՝ Լիս
Ադամ Շիշկովսկի՝ Ֆելիքս Սկիբա
Եժի Տրելյա՝ Շիմոն Սկիբա


== Ծանոթագրություններ ==


== Արտաքին հղումներ ==
«Իդա» ֆիլմը Music Box Films-ում
«Իդա»(անգլ.) ֆիլմը Box Office Mojo  կայքում
Իդա(անգլ.) ֆիլմը Rotten Tomatoes կայքում
Staszczyszyn Bartosz (սեպտեմբերի 19, 2013)։ «Ida - Paweł Pawlikowski»։ Culture.pl  Review.
Կլիմովկա (Բոկովսկի շրջան)

Կլիմովկա (ռուս.՝ Климовка), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Կարգինսկի գյուղական համայնքի կազմի մեջ։
Ֆերնանդու Սանտուշ

Ֆերնանդու Մանուել Ֆերնանդիշ դա Կոշտա Սանտուշ (պորտ.՝ Fernando Manuel Fernandes da Costa Santos, հոկտեմբերի 10, 1954(1954-10-10), Լիսաբոն, Պորտուգալիա), պորտուգալացի ֆուտբոլիստ, պաշտպան և մարզիչ, Պորտուգալիայի հավաքականի ներկայիս գլխավոր մարզիչը։


== Սպորտային կարիերա ==
Ֆերնանդու Սանտուշն իր ֆուտբոլային կարիերան սկսել է 1966 թվականին պորտուգալական «Բենֆիկա» ակումբի պատանեկան կազմում, մինչև 1971 թվականը հանդես է եկել թիմի հիմնական կազմում մինչև որ տեղափոխվել է «Մարիտիմու»: Վերջինիս կազմում խաղացել է 2 մրցաշրջան և մինչև 1975 թվականը մնացել է «Էշտորիլ Պրայա»-ի ֆուտբոլիստ։
Խաղացողի կարիերան Սանտուշն ավարտել է 30 տարեկանում։ Լիսաբոնի համալսարանում ստացել է հեռահաղորդակցության և էլեկտրոնիկայի տեխնիկական ինժեների բակալավրի աստիճան։ 1987 թվականին մարզչական գործունեությունն սկսել է «Էշտորիլ Պրայայում»: Հետագայում մարզել է հայրենի «Պորտուին», «Բենֆիկային», «ՊԱՕԿ»-ին: 2010 թվականի փետրվարին Ֆերնանդու Սանտուշը Հունաստանում հռչակվեց տասնամյակի մարզիչ:
2010 թվականի հունիսին, երբ ՀԱՀ-ում անցկացվող աշխարհի առաջնության ժամանակ Արգենտինայի հավաքականից պարտություն կրելով Հունաստանը ևս դադարեց մասնակցել առաջնությանը, Օտտո Ռեհագելը հրաժարական տվեց, հավանական հետնորդը միանգամից դարձավ Ֆերնանդու Սանտուշը: Սակայն առաջին առաջարկի ժամանակ Հունաստանի ֆուտբոլի ֆեդերացիան Սանտուշին մերժեց։ Դրանից հետո Ֆեդերացիաների խորհուրդը մարզչի աշխատավարձը բարձրացրեց, այն դարձնելով տարեկան 600 հազար եվրո: 2010 թվականի հունիսի 28-ին Աթենքում Սոֆոկլիս Պիլավոսի հետ հանդիպումից հետո ձեռք բերվեց պայմանավորվածություն: 2010 թվականի հուլիսի 1-ին Ֆերնանդու Սանտուշը ամենաքիչը 2 տարով պաշտոնապես նշանակվեց հավաքականի գլխավոր մարզիչ: Նա հույներին գլխավորեց Եվրո 2012-ի և ԱԱ 2014-ի ժամանակ՝ երկու առաջնություններում էլ փլեյ - օֆֆ դուրս գալով։
2014 թվականի սեպտեմբերի 23-ին Սանտուշը գլխավորեց Պորտուգալիայի հավաքականը: 2016 թվականի հուլիսի 10-ին Պորտուգալիայի հավաքականը նրա գլխավորությամբ առաջին անգամ պատմության մեջ դարձավ Եվրոպայի չեմպիոն՝ եզրափակչում հաղթելով առաջնությունը հյուրընկալող Ֆրանսիայի հավաքականին:
2016 թվականի հուլիսի 19-ին Սանտուշը պորտուգալական ֆուտբոլի ֆեդերացիայի հետ ստորագրեց նոր պայմանագրի տակ, որը կգործի մինչև 2020 թվականը:


== Մարզչական ձեռքբերումներ ==
 «Պորտու»

 Պորտուգալիայի չեմպիոն. 1998-99
 Պորտուգալիայի գավաթի հաղթող. 1999-00, 2000-01
 Պորտուգալիայի սուպերգավաթի հաղթող. 1998, 1999 ԱԵԿ (Աթենք)

 Հունաստանի գավաթ. 2001-02 Պորտուգալիայի հավաքական

 Եվրոպայի չեմպիոն. 2016


== Մրցանակներ ==
Տասնամյակի լավագույն մարզիչ Հունաստանում (2010):


== Մարզչական վիճակագրություն ==
Տվյալներն ըստ 2016 թվականի հուլիսի 10-ի


== Ծանոթագրություններ ==
Գայլ (այլ կիրառումներ)

Գայլ, կարող է վերաբերել՝

Գայլ - կաթնասունների դասի շնազգիների (Canidae) ընտանիքի ցեղ։ Գայլի էգը կոչվում է ճույռ։ Գայլերն ապրում են ոհմակներով։ Որսին մասնակցում են թե որձերը, թե ճույռերը։
Գայլ - հայկական արական անուն։ Առաջացել է հայերեն գայլ բառից։
Գայլ - համաստեղություն հարավային երկնքում։ Գայլը 2-րդ դարում Պտղոմեոսի նշած 48 համաստեղություններից մեկն է եղել, և ժամանակակից 88 համաստեղություններից մեկն է համարվում։ Դա գտնվում է Կենտավր և Կարիճ համաստեղությունների միջև։
Գայլ - գետ Հայկական լեռնաշխարհում՝ Սև ծովի ավազանում, Իրիսի (Եշիլ Իրմակ) աջ վտակը։ Երկարությունը 330 կմ է։ Սկիզբ է առնում Արևելապոնտական լեռների Գյումուշխանե լեռնաշղթայի արևելյան լանջերից՝ մոտ 1500 մ բարձրությունից։
Գայլ - գետ Տիգրիսի ավազանում։ Երբեմն այդպես է կոչվել Տիգրիսի ակունքներից մեկի՝ Արղանասու գետի միջին հոսանքը։
Գայլ - գետ Եփրատի ավազանում, Արածանիի աջակողմյան վտակը։
Գայլ - գետ Վանա լճի ավազանում։ Սկիզբ է առնում Վարագա լեռան լանջից և լճի մեջ է թափվում Վան քաղաքի մոտ։ Ըստ ավանդության առաջներում այս գետի ջրով ծածկված է եղել Վան քաղաքի շրջակայքը՝ լճից սկսած մինչև Վարագա լեռը։
Գայլ - գետ Սև ծովի ավազանում։
Օտտո Կլեմպերեր

Օտտո Կլեմպերեր (գերմ.՝ Otto Klemperer, [մայիսի 14, 1885(1885-05-14)[…], Վրոցլավ, Սիլեզիա, Պրուսիայի թագավորություն, Գերմանական կայսրություն - հուլիսի 6, 1973(1973-07-06)[…], Ցյուրիխ), գերմանացի դիրիժոր։ 


== Գործունեություն ==
Եղել է Պրահայի, Համբուրգի, Ստրասբուրգի, Քյոլնի, Վիսբադենի օպերային թատրոնների, Բեռլինի «Կրոլլ-թատրոնի» (1927-1931 թթ.) և պետական օպերայի (1931-1933 թթ.) դիրիժորը։ 1933 թվականին հեռացել է Գերմանիայից և մինչե 1939 թվականը ղեկավարել Լոս Անջելեսի (ԱՄՆ) սիմֆոնիկ նվագախումբը, 1947-1950 թթ.-ին՝ Բուդապեշտի օպերային թատրոնը։ 1961-1962 թթ.-ին Լոնդոնի «Քովենտ-Գարդեն»-ում բեմադրել է (որպես ռեժիսոր և դիրիժոր) Բեթհովենի «Ֆիդելիո» և Մոցարտի «Կախարդական սրինգ» օպերաները։
Համարվել է 20-րդ դարի խոշորագույն դիրիժորներից։ Գրել է «Նպատակ» օպերան, սիմֆոնիաներ, մեսսաներ, վոկալ գործիքային երկեր։


== Ծանոթագրություններ ==